CELEX: 32008R0697
Language: ro
Date: 2008-07-23 00:00:00
Title: Regulamentul (CE) nr. 697/2008 al Comisiei din 23 iulie 2008 de modificare a Regulamentului (CE) nr. 40/2008 al Consiliului în ceea ce privește limitele de captură pentru pescuitul de uvă în zonele ICES IIIa și în apele comunitare din zonele ICES IIa și IV

24.7.2008   
            
            
               RO
            
            
               Jurnalul Oficial al Uniunii Europene
            
            
               L 195/9
            
         
      REGULAMENTUL (CE) NR. 697/2008 AL COMISIEI
   
   din 23 iulie 2008
   de modificare a Regulamentului (CE) nr. 40/2008 al Consiliului în ceea ce privește limitele de captură pentru pescuitul de uvă în zonele ICES IIIa și în apele comunitare din zonele ICES IIa și IV
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 40/2008 al Consiliului din 16 ianuarie 2008 de stabilire, pentru 2008, a posibilităților de pescuit și a condițiilor conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor (1), în special articolul 5 alineatul (3),
   întrucât:
   
               (1)
            
            
               Limitele de captură pentru uvă în zona ICES IIIa și în apele comunitare din zonele ICES IIa și IV sunt stabilite provizoriu în anexa IA la Regulamentul (CE) nr. 40/2008.
            
         
               (2)
            
            
               În conformitate cu punctul 6 din anexa IID la Regulamentul (CE) nr. 40/2008, Comisia va revizui capturile totale admisibile (TAC) și cotele pe 2008 pentru uvă în zonele menționate pe baza consultanței din partea Consiliului Internațional pentru Explorarea Apelor Maritime (ICES) și a Comitetului științific, tehnic și economic pentru pescuit (CSTEP).
            
         
               (3)
            
            
               TAC ar trebui să se stabilească în conformitate cu funcția definită la punctul 6 din anexa IID la Regulamentul (CE) nr. 40/2008. În conformitate cu funcția menționată, TAC ar totaliza 470 000 de tone.
            
         
               (4)
            
            
               În conformitate cu punctul 7 din anexa IID la Regulamentul (CE) nr. 40/2008, ar trebui ca TAC să nu depășească 400 000 de tone.
            
         
               (5)
            
            
               Conform dispozițiilor punctului 5 din anexa IID la Regulamentul (CE) nr. 40/2008, în cazul cotelor nealocate pentru această TAC, efortul de pescuit permis pentru pescuitul experimental, având în vedere abundența de uvă, pentru anul 2008 se distribuie statelor membre ale căror nave au un istoric de activitate de pescuit în zona respectivă în anii 2002-2006, ceea ce corespunde unei cote de 96 % din efortul de pescuit pentru Suedia și unei cote de 4 % pentru Germania. Grila de repartizare pentru cotele nealocate pentru această TAC ar trebui să se stabilească pe baza acestei distribuții a efortului de pescuit.
            
         
               (6)
            
            
               Uva reprezintă un stoc din Marea Nordului, exploatat în comun cu Norvegia, dar a cărui gestionare, la ora actuală, nu se face în comun. Măsurile prevăzute în prezentul regulament ar trebui să fie conforme cu consultările purtate cu Norvegia, în temeiul dispozițiilor din procesul-verbal convenit al concluziilor consultărilor privind pescuitul dintre Comisia Europeană și Norvegia de la 26 noiembrie 2007. În consecință, partea comunitară din acea parte din TAC care poate fi capturată în zonele ICES IIa și IV ar trebui stabilită la 90 % din 400 000 de tone.
            
         
               (7)
            
            
               Prin urmare, anexa IA la Regulamentul (CE) nr. 40/2008 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa IA la Regulamentul (CE) nr. 40/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2008.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 19, 23.1.2008, p. 1. Regulament modificat ultima dată prin Regulamentul (CE) nr. 641/2008 al Comisiei (JO L 178, 5.7.2008, p. 17).
   
      ANEXĂ
      Anexa IA la Regulamentul (CE) nr. 40/2008 se modifică după cum urmează:
      Rubrica privind specia uva din zona ICES IIIa și din apele comunitare din zonele ICES IIa și IV se înlocuiește cu următorul text:
      
         
                     
                                 „Specia
                              
                              
                                 :
                              
                              
                                 Uva
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 IIIa; apele comunitare din zonele IIa și IV (1)
                                 
                                 SAN/2A3A4.
                              
                           
               
                     Danemarca
                  
                  
                     335 087 (2)
                     
                  
                  
                     
                        TAC analitică.
                     
                     
                        Nu se aplică articolul 3 din Regulamentul (CE) nr. 847/96.
                     
                     
                        Nu se aplică articolul 4 din Regulamentul (CE) nr. 847/96.
                     
                     
                        Se aplică articolul 5 alineatul (2) din Regulamentul (CE) nr. 847/96.
                     
                  
               
                     Germania
                  
                  
                     513 (3)
                     
                  
               
                     Suedia
                  
                  
                     12 304 (4)
                     
                  
               
                     Regatul Unit
                  
                  
                     7 324 (5)
                     
                  
               
                     CE
                  
                  
                     355 228 (6)
                     
                  
               
                     Norvegia
                  
                  
                     20 000 (7)
                     
                  
               
                     TAC
                  
                  
                     Nu se aplică
                  
               
      
         (1)  Cu excepția apelor situate pe o rază de 6 mile distanță față de liniile de bază ale Regatului Unit din Shetland, Fair Isle și Foula.
      
         (2)  Din care nu se pot pescui mai mult de 320 722 de tone în apele CE din zonele IIa și IV. Cele 14 365 de tone care rămân pot fi pescuite în apele CE din zona ICES IIIa exclusiv. (SAN/*03A.).
      
         (3)  Din care nu se pot pescui mai mult de 491 de tone în apele CE din zonele IIa și IV. Cele 22 de tone care rămân pot fi pescuite în apele CE din zona ICES IIIa exclusiv. (SAN/*03A.).
      
         (4)  Din care nu se pot pescui mai mult de 11 777 de tone în apele CE din zonele IIa și IV. Cele 527 de tone care rămân pot fi pescuite în apele CE din zona ICES IIIa exclusiv. (SAN/*03A.).
      
         (5)  Din care nu se pot pescui mai mult de 7 010 tone în apele CE din zonele IIa și IV. Cele 314 tone care rămân pot fi pescuite în apele CE din zona ICES IIIa exclusiv. (SAN/*03A.).
      
         (6)  Din care nu se pot pescui mai mult de 340 000 de tone în apele CE din zonele ICES IIa și IV. Cele 15 228 de tone care rămân pot fi pescuite în apele CE din zona ICES IIIa exclusiv. (SAN/*03A.).
      
         (7)  Capturat în zona ICES IV.”